138 Marine is 'n luukse gastehuis wat bekoorlike verblyf met see-uitsigte bied. Dit is die perfekte basis vanwaar gaste die Wes-Kaap kan verken en is ook net 'n uur se ry van Kaapstad Internasionale Lughawe af. 138 Marine Beachfront Guesthouse is een van die min luukse gastehuis in die Hermanus-area wat rég op die strandfront geleë is. Dit is die ideale romantiese wegbreekplekkie, naby ongerepte strande, 2 gewilde gholfbane en die poort na die Hermanus-wynroete.
Ons is trots op ons aandag aan detail en geen moeite is ontsien as dit kom by die stylvolle dekor nie. Die verblyf bestaan uit 6 luukse ontwerper-suites wat individueel in…
Ons is trots op ons aandag aan detail en geen moeite is ontsien as dit kom by die stylvolle dekor nie. Die verblyf bestaan uit 6 luukse ontwerper-suites wat individueel ingerig is met moderne geriewe om aan internasionale standaarde te voldoen. Die kamers het koning- of koningingrootte-beddens wat met perkallinne met 'n 400-draadtelling oorgetrek is, en daar is ondervloerse verhitting, dubbelwasbakke, verhitte handdoekrelings, DStv, gratis WiFi en veilige parkeerplek op die perseel.
Gaste kan ontspanne, sonnige middae op die terras deurbring en die panoramiese uitsigte oor die oseaan en op die berge geniet, met 'n glasie landgoedwyn op die dek ontspan en kyk hoe die branders breek. Daar is ook asemrowende Afrika-sonsondergange om te geniet. Gaste kan selfs die walvisse uit die gemak van hul beddens dophou. 'n Skinkbord vol versnaperings kan voorsien word vir strandetes en gesondheidsterapie-sessies is ook beskikbaar op die perseel.
138 Marine is oorkant die unieke strandpaadjie, Whale Walk, en bied uitmuntende see- en berguitsigte. Die gastehuis is net vyf minute van Hermanus se middedorp af en is bekend vir sy walviskyk-geleenthede en maklike toegang tot Shark Alley, die tuiste van die grootwithaai.
Gaste wat na 138 Marine Beachfront Guesthouse gekyk het, het ook belangstelling getoon in die volgende lekke plekke:
Marine-rylaan 138, Kusweg, Hermanus, 7200, Wes-Kaap